૬૫ વર્ષના દેવેન્દ્ર દોશીના હાથ અને ગળા પર તીક્ષ્ણ હથિયારના ઘા કરવામાં આવ્યા હતા અને તેમના માથા પર ગંભીર ઇન્જરી હતી. દેવેન્દ્ર દોશી અને આરોપીઓ વચ્ચે જોરદાર ઝપાઝપી થઈ હતી અને તેમને માથું એટલા જોરથી ભીંત સાથે અફડાવવામાં આવ્યું હતું કે તેમની આંખો પણ બહાર આવી ગઈ હતી. પોસ્ટમૉર્ટમનો રિપોર્ટ આવ્યા બાદ હત્યા કેવી રીતે અને ક્યારે થઈ એ જાણી શકાશે. દેવેન્દ્ર દોશી ચોથા માળના ૪૦૧ નંબરના ફ્લૅટમાં એકલા જ રહેતા હતા. પોલીસે અત્યારે આ ફ્લૅટ સીલ કરી દીધો છે. પોલીસે ઘટનાસ્થળે પંચનામું કર્યું હતું. એને ઘરમાંથી કૉન્ડોમ, શિલાજિત, વાયેગ્રાની ગોળીઓ અને એક પેન-નાઇફ પણ મળ્યાં છે.